da en da en en da nb da da da ro en de en da da da en en id da da nb es da sl da nb sl en da es sv da da en de sl da es en sv da da da da nb nb da nb da da da da nb da nb da nb da da da da da da da da nb da da ro en en da da da da ja en sv fr de de fr fr fr sv en nn da da da da da da da it da en it fr da da da da da da nb da da sv da da da da nb da da da da da da da nb da da da da da da da nb da da da da da da da nb da da da nb da da da da da da da da da da da da en de es id da es da ceb da da es de tr es de sv sv sv da da en da da da nl da da da da da da da ro da da da da da ca da io da sv da ceb da da fr da pt da da da en da en da en da da sv nl da en da da en da da da da da da nb da da da da en ro da da da
Ekspeditionsrejse til Grønland | Hurtigruten | Travelnorth
Te store will not work correctly in te case when cookies are disabled.
JavaScript seems to be disabled in your browser. Sikre dig at Javascript er tændt i din browser for at få den bedste brugeroplevese på vores hjemmeside
Bergen - Kirkenes - Bergen | 12 dage
Tag med på Hurtigrutens klassiske rundrejse fra Bergen til Kirkenes og tilbage igen, der anses som værende verdens smukkeste sørejse. Oplev spektakulære landskaber og hyggelige kystbyer undervejs.
Jagt nordlyset på Svalbard med dansk rejseleder
Tag med på en uforglemmelig arktisk rejse til den norske øgruppe Svalbard, hvor vilde vintereventyr venter i mørket. Udover jagten på nordlyset er tre spændende udflugter også inkluderet i rejsen.
Sejl langs Svalbards vestkyst og oplev nogle af de nordligste bosættelser, gletsjere der kælver og måske isbjørne. En rejse med Hurtigruten, der tager dig med 80o nord. Rejs fra maj til september.
Oplev Færøerne med Hans Pilgaard
Kom med på en enestående rejse til Færøerne, der byder på uspoleret natur, spændende lokalkultur og en guide der sikrer jer en hel unik oplevelse i dette stadig uspolerede ø-rige.
Færøerne med skib og egen bil
En ferie på Færøerne er en ferie i naturens tegn. Landskaberne domineres af frodige grønne dale, stejle bjerge og brusende hav – Færøernes natur er en imponerende kombination af råt og smukt.
Oplev Grønlands kolossale isbjerge, den berømte isfjord, indlandsisen, diskobugten, de fantastiske blomsterenge og det rige dyreliv. Glæd dig til at få fantastiske oplevelser om bord på Hurtigrutens skibe.
Oplev verdens største ø
Grønland, Kallallit Nunaat, er noget helt særligt - dette mærker man med det samme, når man ankommer til verdens største ø. Den evige is, de kolossale isbjerge og de langstrakte tundraer findes kun meget få steder i verden, og en explorerrejse til Grønland vil derfor byde på helt unikke oplevelser. På et krydstogt med Hurtigrutens skibe har du nemlig mulighed for at udforske steder, som kun er tilgængelige med skib.
Uanset om du ønsker at opleve storslåede gletsjere og isblokke, eller om du i højere grad ønsker at tage på opdagelse i fjeldene, har Grønland en masse at byde på. En ferie i dette smukke land vil bestemt ikke skuffe, og med Hurtigrutens dygtige ekspeditionsteams om bord på skibene, kan du roligt glæde dig til spændende foredrag og aktiviteter undervejs. Glæd dig også til at møde den grønlandske befolkning, og få et indblik i hvordan kultur og tradition stadig spiller en vigtig rolle i dagligdagen.
3 gode grunde til at tage på explorerrejse i Grønland med Hurtigruten
Du vil opleve naturscenerier, som du kun kan opleve meget få steder i verden.
Grundet det meget varierende landskab, vil der være oplevelser for enhver smag.
Når du ikke er på udflugter eller på opdagelse på land, holder Hurtigrutens erfarne ekspeditionsteams løbende foredrag - du får på denne måde et indblik i Grønlands kultur, rige dyreliv og historie.
Rejs fra pol til pol | 93 dages ekspedition i 2023
Pol til pol eventyr – Ekspeditionskrydstogtet fra den ultimative rejseønskeliste
Tag med os på et storslået ekspeditionskrydstogt fra det arktiske område til Antarktis, når vi kombinerer flere klassiske rejseplaner for at danne en perfekt, enestående oplevelse.
Kryds Arktis gennem den berømte Nordvestpassage
Tag med på en skelsættende ekspeditionsrejse og oplev de største seværdigheder, når Hurtigruten tager dig gennem den sjældent besejlede Nordvestpassage. En legendarisk rejse!
Fra Cambridge Bay via sydvest Grønland til Halifax | August 2023
Nordvestpassagen: I kølvandet på de store opdagelsesrejsende
Sejl i fodsporene på de store opdagelserejsende, når vi sejler gennem den legendariske Nordvestpassage. Der venter dig et sandt eventyr med storslåede oplevelser, som kun de færreste får lov til at prøve.
Island, Grønland og Canada | August 2023
Oplev de største seværdigheder i de opdagelsesrejsende fodspor, når du på 19-dage sejler fra Island til Grønland og videre gennem Nordvestpassagen med den rå og formidable skønhed i vildt terræn.
Fra verdens nordligste hovedstad til Diskobugten og retur | Rejs sommer 2023
Diskobugten - Grønlands hjerte
Tag med på en skøn sejlads fra vikingernes fodspor på sagaøen Island til hjertet af Grønland. Langs Grønlands sydvestkyst vil du opleve inuitkultur, arktiske landskaber og udforskning af dybe fjorde.
Klassiske rejser med Hurtigruten (4)
Pakket og klart (1)
-- Please select --Ekspeditionsrejser (34)Klassiske rejser med Hurtigruten (4)Korte rejser (2)Kør-selv-ferier (6)Nordlysrejser (6)Pakket og klart (1)
-- Please select --Dansk rejseleder (5)Individuelle rejser (42)
-- Please select --Antarktis (9)Canada (6)Centralamerika (1)De Britiske Øer (2)Estland (1)Færøerne (4)Finland (1)Galápagosøerne (2)Grønland (5)Island (4)Nordamerika (6)Norge (18)Portugal (1)Spanien (1)Svalbard (6)Sverige (2)Sydamerika (12)
-- Please select --Hotel (11)Krydstogt (36)
Fly ud af Billund(3)
Fly ud af København(13)
Fly ud af Oslo(1)
-- Please select --Færge (1)Fly ud af Billund (3)Fly ud af København (13)Fly ud af Oslo (1)Kør selv (32)
Tøv ikke med at kontakte os, hvis du er i tvivl om noget eller har brug for hjælp til at gennemføre din bestilling.
Udfyld denne formular eller ring på tlf. 86 15 35 99
5 fantastiske oplevelser på vores explorerrejser i Grønland
På trods af, at Diskobugten er den mest besøgte turistattraktion i Grønland, kan du glæde dig til at opleve uspolerede landskaber og enestående udsigter. Området er et mekka for de eventyrlystne, hvor du både har mulighed for at se hvaler, tage på kajaktur eller blot nyde de smukke udsigter fra skibet. Du kan også se frem til en hundeslædetur, da Diskobugten er det eneste sted i Vestgrønland, hvor du har mulighed for at køre på hundeslæde om sommeren.
Med sine 5.500 indbyggere, er Sisimiut Grønlands anden største by. Den moderne by, som holder fast i gamle traditioner, byder på fine butikker med lokalt kunsthåndværk, hyggelige caféer og en gammel bydel, som du ikke må gå glip af. Byen har derudover et kulturhus, hvor udstillinger, musik og teater er en del af hverdagen. Der er også mulighed for at udforske de omkringliggende områder, bl.a. på en vandretur på bjerget Palasip Qaqqaa eller på en bustur med en lokal guide.
Denne smukke isfjord var det første sted i Grønland, som blev optaget på UNESCOs verdensarvsliste. Størrelsen på de massive isfjelde, som stammer fra gletsjeren Sermeq Kujalleq, er næsten ikke til at forstå. Her bevæger isfjeldene sig med 40m pr. døgn ud mod mundingen af isfjorden, og det er derfor en af verdens hurtigste og mest aktive isstrømme. Du kan forvente storslåede udsigter og være heldig at høre, hvordan isbjergene revner og rumler, så det kan høres i hele Ilulissat!
Den legendariske Nordvestpassage er en oplevelse i sig selv, og vil uden tvivl skabe minder for livet. Du vil opleve smuk uberørt vildmark, fantastiske fjorde og smukke kanaler, alt imens skibet sejler igennem det isfyldte farvand.
Med sine blot 17.000 indbyggere, er Nuuk Grønlands største by og hovedstad. På trods af, at dagligdagen i høj grad er præget af tradition, har den livlige by en meget moderne bymidte, og man kan mærke, at det er en by i vækst. Her finder du bl.a. lækre gourmetrestauranter og flotte modebutikker - og byens gamle bydel er bestemt også et besøg værd. Som prikken over i'et er Nuuk omgivet af storslået natur, som du kan nyde godt af, imens du udforsker den smukke by.
Mattak består i bund og grund af hud og spæk fra hvaler, og er noget som grønlænderne har spist i rigtig mange år. Det lyder måske bizart, men det er en meget populær snack, som ofte er at finde på menukortet. Delikatessen serveres rå, og kommer oftest fra hvidhvaler eller narhvaler. Fyldt med C-vitamin, er retten ofte blevet kaldt for grønlændernes flæskesværd.
Suaasat er Grønlands nationalret, og er traditionelt lavet på sælkød. Det er en suppe, som udover sæl, indeholder løg, kartofler og laurbærblade, som giver retten dens karakteristiske smag. For at suppen får den rette tykkelse og konsistens, fortykkes den ofte med enten ris eller byg, som har stået i vand natten over.
Rensdyr er uden tvivl en grønlandsk delikatesse, og specielt rensdyrtunge og kæber er eftertragtede. Da dyrene græsser ude på fjeldene, fra de bliver født, til de bliver slagtet, giver dette kødet en fantastisk delikat smag. Det siges, at grønlandsk lam skulle være noget af verdens bedste, med sine noter af enebær og andre krydderurter.
Hvis en explorerrejse i Grønland ikke er den rette destination for dig, tilbyder vi også fantastiske explorerrejser med Hurtigruten til bl.a. Norges kyst, Nordamerika eller det uberørte Antarktis. Ellers kan du se alle vores ekspeditionsrejser, som minder om de førnævnte.
En del af Ruby Rejser
Norges kyst med Hurtigruten
Travelnorth - en del af Ruby Rejser  | 8000 Århus C | (+45) 3916 3345 | Kontakt os |NyhedsbrevTilmeld Her